ᱟᱞᱤᱯᱩᱨᱫᱩᱣᱟᱹᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱟᱞᱤᱯᱩᱨᱫᱩᱣᱟᱹᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱟᱞᱤᱯᱩᱨᱫᱩᱣᱟᱹᱨ ᱦᱚᱱᱚᱛ ᱨᱮ ᱢᱮᱱᱟᱜ ᱟᱞᱤᱯᱩᱨᱫᱩᱣᱟᱹᱨ ᱥᱚᱦᱚᱨ ᱨᱮᱱᱟᱜ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱥᱴᱮᱥᱚᱱ ᱠᱳᱰ ᱫᱚ APDJ ᱠᱟᱱᱟ ᱟᱨ ᱱᱚᱣᱟ ᱫᱚ ᱱᱤᱭᱩ ᱡᱚᱞᱯᱟᱭᱜᱩᱲᱤ- ᱟᱞᱤᱯᱩᱨᱫᱩᱣᱟᱹᱨ-ᱥᱚᱢᱩᱠᱛᱚᱞᱟ ᱨᱳᱰ ᱞᱟᱭᱤᱱ ᱟᱨ ᱟᱞᱤᱯᱩᱨᱫᱩᱣᱟᱹᱨ-ᱵᱟᱢᱚᱱᱦᱟᱴ ᱪᱟᱸᱜᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱤᱛᱚᱜᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱫᱚ  (ᱥᱴᱮᱥᱚᱱ ᱠᱳᱰ NOQ) ᱠᱟᱱᱟ ᱾

ᱱᱟᱜᱟᱢ
ᱠᱩᱪ ᱵᱤᱦᱟᱨ ᱥᱴᱮᱴ ᱨᱮᱞᱣᱮ ᱫᱚ ᱑᱙᱐᱑ ᱥᱟᱞ ᱨᱮ ᱥᱟᱢᱟᱝ ᱵᱮᱝᱜᱚᱞ ᱨᱮᱞᱣᱮ ᱨᱮ ᱜᱤᱛᱟᱞᱫᱟᱦᱟ ᱠᱷᱚᱱ ᱡᱟᱱᱛᱤ ᱫᱷᱟᱹᱨᱤᱡ ᱒ ᱯᱷᱩᱴ ᱖ ᱤᱸᱪ (᱗᱖᱒ ᱢᱤᱞᱤᱢᱤᱴᱚᱨ) ᱱᱮᱨᱳ-ᱜᱮᱡᱽ ᱨᱮᱞᱣᱮ ᱵᱮᱱᱟᱣ ᱞᱮᱫᱼᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱟᱞᱤᱯᱩᱨᱫᱩᱣᱟᱨ ᱠᱷᱚᱱ ᱪᱟᱞᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱑᱙᱑᱐ ᱥᱟᱞ ᱨᱮ ᱑,᱐᱐᱐ ᱢᱤᱞᱤᱢᱤᱴᱚᱨ (᱓ ᱯᱷᱩᱴ ᱓+᱓ᱹ᱘ ᱤᱸᱪ) ᱢᱤᱴᱚᱨ ᱜᱮᱡᱽ ᱨᱮ ᱦᱮᱡ ᱞᱮᱱᱟ ᱾

᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱵᱷᱮᱜᱟᱨ ᱠᱟᱛᱮ ᱟᱥᱟᱢ ᱟᱨ ᱠᱚᱧᱮ ᱵᱮᱝᱜᱚᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱟᱹᱴᱤᱧ ᱨᱮᱱᱟᱜ ᱨᱮᱞᱣᱮ ᱥᱟᱹᱜᱟᱹᱭ, ᱡᱟᱦᱟᱸ ᱫᱚ ᱯᱩᱭᱞᱩ ᱫᱚ ᱵᱮᱝᱜᱚᱞ ᱨᱮᱱᱟᱜ ᱥᱟᱢᱟᱝ ᱦᱟᱹᱴᱤᱧ ᱞᱮᱠᱟᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱸᱫ, ᱚᱱᱟ ᱫᱚ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱦᱟᱹᱴᱤᱧ ᱠᱷᱚᱱ ᱵᱚᱫᱚᱞ ᱮᱱᱟ ᱾ ᱟᱥᱟᱢ ᱨᱮᱞ ᱞᱤᱸᱠ ᱯᱨᱚᱡᱮᱠᱴ ᱒᱖ ᱡᱟᱱᱩᱣᱟᱨᱤ ᱑᱙᱔᱘ ᱨᱮ ᱒᱒᱙ ᱠᱤᱞᱚᱢᱤᱴᱚᱨ ᱫᱷᱟᱹᱨᱤᱡ ᱑,᱐᱐᱐ ᱢᱤᱞᱤᱢᱤᱴᱚᱨ (᱓ ᱯᱷᱤᱴ ᱓+᱓ᱹ᱘ ᱤᱸᱪ) ᱢᱤᱴᱚᱨ-ᱜᱮᱡᱽ ᱨᱮᱞᱣᱮ ᱵᱮᱱᱟᱣ ᱞᱟᱹᱜᱤᱫ ᱮᱦᱚᱵ ᱞᱮᱱᱟ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱟᱞᱤᱯᱩᱨᱫᱩᱣᱟᱨ ᱞᱮᱠᱟᱛᱮ ᱯᱷᱚᱠᱤᱨᱟᱜᱨᱟᱢ ᱫᱚ ᱵᱤᱦᱟᱨ ᱨᱮᱱᱟᱜ ᱠᱤᱥᱟᱱᱜᱚᱸᱡᱽ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱰᱟᱦᱟᱨ ᱨᱮ ᱯᱩᱭᱞᱩ ᱨᱮᱞ ᱫᱚ ᱒᱖ ᱡᱟᱱᱩᱣᱟᱨᱤ ᱑᱙᱕᱐ ᱨᱮ ᱪᱟᱞᱟᱣ ᱞᱮᱱᱟ ᱾ ᱱᱚᱣᱟ ᱰᱟᱦᱟᱨ ᱫᱚ ᱒᱐᱐᱓-᱒᱐᱐᱖ ᱥᱟᱞ ᱨᱮ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱨᱮ ᱦᱮᱡ ᱞᱮᱱᱟ ᱾

ᱱᱤᱛᱚᱜ ᱟᱞᱤᱯᱩᱨᱫᱩᱣᱟᱹᱨ ᱥᱚᱦᱚᱨ ᱨᱮ ᱡᱚᱛᱚ ᱨᱮᱞᱣᱮ ᱴᱨᱮᱠ ᱵᱨᱚᱰᱜᱮᱡᱽ ᱠᱟᱱᱟ ᱾

ᱮᱴᱟᱜ ᱥᱩᱨ ᱥᱩᱯᱩᱨ ᱥᱴᱮᱥᱚᱱ ᱠᱚ
ᱵᱟᱨᱭᱟ ᱥᱩᱨ ᱥᱩᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱟᱞᱤᱯᱩᱨᱫᱩᱣᱟᱹᱨ (ᱥᱴᱮᱥᱚᱱ ᱠᱳᱰ ᱮᱯᱤᱰᱤ) ᱟᱨ ᱟᱞᱤᱯᱩᱨᱫᱩᱣᱟᱹᱨ ᱠᱳᱨᱴ (ᱥᱴᱮᱥᱚᱱ ᱠᱳᱰ ᱮᱯᱤᱰᱤᱥᱤ) ᱠᱟᱱᱟ ᱾ ᱡᱷᱟᱹᱞ ᱥᱟᱺᱜᱤᱧ ᱨᱮᱱᱟᱜ ᱴᱨᱮᱱ ᱱᱚᱸᱰᱮ ᱵᱟᱭ ᱛᱤᱸᱜᱩᱭᱟ ᱾

ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱡᱟᱹᱥᱛᱤ ᱜᱟᱱ ᱡᱷᱟᱹᱞ ᱥᱟᱺᱜᱤᱧ ᱨᱮᱱᱟᱜ ᱴᱨᱮᱱ ᱠᱚᱫᱚ ᱑᱙᱕᱐ ᱥᱟᱞ ᱨᱮᱱᱟᱜ ᱮᱛᱚᱦᱚᱵ ᱨᱮ ᱵᱮᱱᱟᱣ ᱟᱠᱟᱱ ᱱᱟᱶᱟ ᱟᱞᱤᱯᱩᱨᱫᱩᱣᱟᱹᱨ ᱨᱮᱞᱣᱮ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ NOQ) ᱠᱷᱚᱱ ᱪᱟᱞᱟᱜᱼᱟ ᱟᱨ ᱛᱟᱦᱮᱸᱱᱟ, ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱟᱥᱟᱢ ᱟᱨ ᱮᱢᱟᱱ ᱵᱮᱝᱜᱚᱞ ᱠᱷᱚᱱ ᱵᱟᱨᱭᱟ ᱴᱨᱮᱠ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱟᱞᱤᱯᱩᱨᱫᱩᱣᱟᱹᱨ ᱥᱴᱮᱥᱚᱱ ᱫᱚ ᱢᱤᱴᱚᱨ-ᱜᱚᱡᱽ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱒᱐᱐᱖ ᱥᱮᱨᱢᱟ ᱨᱮ ᱵᱨᱚᱰ ᱜᱮᱡᱽ ᱨᱮ ᱦᱮᱡ ᱮᱱᱟ ᱾ ᱟᱞᱤᱯᱩᱨᱫᱩᱣᱟᱹᱨ ᱥᱴᱮᱥᱚᱱ ᱞᱮᱠᱟᱛᱮ ᱟᱹᱰᱤ ᱠᱚᱢ ᱴᱨᱮᱱ ᱥᱮᱱᱚᱜᱼᱟ ᱾

ᱵᱟᱱᱟᱨ ᱡᱚᱸᱠᱥᱚᱱ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱢᱤᱫᱴᱟᱹᱝ ᱫᱚ ᱠᱚᱢ ᱥᱟᱺᱜᱤᱧ ᱴᱨᱮᱱ ᱟᱞᱤᱯᱩᱨᱫᱩᱣᱟᱹᱨ-ᱠᱟᱢᱟᱠᱷᱤᱭᱟ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ (ᱴᱨᱮᱱ ᱮᱞ ᱑᱕᱔᱗᱑) ᱫᱚ ᱵᱟᱱᱟᱨ ᱡᱚᱸᱠᱥᱚᱱ ᱛᱟᱞᱟ ᱨᱮ ᱪᱟᱞᱟᱜᱼᱟ ᱾

ᱠᱚᱧᱮ ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱫᱚ ᱒᱐᱐᱗ ᱥᱟᱞ ᱨᱮ ᱟᱞᱤᱯᱩᱨᱫᱩᱣᱟᱹᱨᱼᱵᱟᱢᱚᱱᱦᱟᱴ ᱪᱟᱸᱜᱟ ᱞᱟᱭᱤᱱ ᱫᱚ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱟᱨ) ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱠᱮᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱟᱞᱤᱯᱩᱨᱫᱩᱣᱟᱹᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱞᱤᱯᱩᱨᱫᱩᱣᱟᱹᱨ ᱨᱮ ᱥᱟᱜᱟᱲᱚᱢ